ابن ابی الدنیا

**حافظ ابوبکر بن ابی الدنیا** ابن ابی الدنیا سے معروف عبد اللہ بن محمد بن عبید بن سفیان القرشی الاموی بغدادی ہیں۔

## ولادت
ابن ابی الدنیا 208ھ/ 823ء میں بغداد میں پیدا ہوئے۔

## اساتذہ
ان کے مشائخ میں احمد دورقی، علی بن جعد جوہری، زُہیر بن حرب، ابو عبید قاسم بن سلام، داود بن رشید خورازمی، محمد بن سعد کاتبِ واقدی، امام بخاری اور امام ابوداود وغیرہ ہیں جن سے فنِ حدیث کی تعلیم پائی،
## تلامذہ
ان سے امام ابن ماجہ کو تلمذ حاصل ہے۔ چنانچہ انھوں نے اپنی ’’تفسیر‘‘ میں ان سے روایتیں کی ہیں، لیکن ’’سنن‘‘ میں کوئی حدیث ان کی روایت سے منقول نہیں ہے۔
## سیرت وخصائص
شیخ الوقت، امام الائمہ، فقیہ العصر، شیخ الحدیث، حافظ الحدیث ابو بکر عبد اللہ بن محمد المعروف ابنِ ابی الدنیا مشہور حفاظِ احادیث میں سے تھے۔ابن ابی الدنیا شہزادگانِ خلفائے عباسیہ کے اَتالیق رہے۔خلیفہ معتضد باللہ کی تربیت بھی انھی کی اَتالیقی میں ہوئی۔ حافظ ذہبی نے "تذکرۃ الحفاظ" میں ان کا ترجمہ ان لفظوں میں شروع کیا ہے: ابن أبي الدنیا المحدث العالم الصدوق۔یعنی : ابنِ ابی الدنیا محدث، عالم اور سچے راویوں سے ہیں۔اورحافظ جمال الدین مزّی کے "تہذیب الکمال" میں یہ الفاظ ہیں: أبو بکر بن أبي الدنیا البغدادي الحافظ صاحب التصانیف المشہورۃ ومؤدب أولاد الخلفاء۔یعنی: ابنِ ابی الدنیااحادیث کے حافظ، کتبِ مشہورہ کے مصنف اور خلفاء کے اولاد کی تربیت فرماتے تھے۔ ابنِ ابی حاتم کا بیان ہے کہ میں نے اپنے والد کی معیت میں ان سے حدیثیں لکھی ہیں اور والد نے ان کو صدوق کہا ہے۔ آپ ایسی صلاحیت کے حامل شخص تھے ایک بندے کو آپ جب چاہیں رولادیں اور جب چاہیں ہنسا دیں۔ اسی ادا سے متاثر ہوکر خلیفہ نے آپ کو اپنی بیٹوں کی تربیت کے لیے رکھا۔
## تصنیفات
یہ بڑے مشہور مصنف ہوئے ہیں۔ 164 تصنیفات ہیں دنیوی عروج بھی خوب پایا۔

* كتاب الإخلاص والنيۃ
* كتاب المطر والرعد والبرق
* كتاب صفة الجنۃ
* كتاب صفة النار
* كتاب الأمر بالمعروف والنهي عن المنكر
* كتاب التوكل على الله
* كتاب التوبہ
* كتاب الرقۃ والبكاء
* كتاب الصبر وثوابہ
* كتاب العقوبات
* كتاب النفقة على العيال
* الجوع
* كتاب ذم الغيبۃ والنميمۃ
* كتاب الفرج بعد الشدة
* كتاب إصلاح المال
* كتاب ذم البغي
* كتاب ذم الملاهي
* كتاب المحتضرين
* كتاب الأهوال
* كتاب الزهد
* كتاب اليقين
* فضائل رمضان
* قرى الضيف
* قصر الأمل
* كلام الليالي والأيام
* محاسبة النفس
* هواتف الجنان
* الإخوان
* الإشراف في منازل الأشراف
* التواضع والخمول
* الحلم
* الرضا عن الله بقضائه
* الشكر
* الاعتبار
* التهجد وقيام الليل
* الصمت
* العقل وفضله
* العمر والشيب
* العيال
* والنميمة
* القناعة والعفاف
* الليالي والأيام
* المتمنين
* المرض والكفارات
* المنامات
* الہم والحزن
* الهواتف
* الوجل والتوثق بالعمل
* الورع
* حسن الظن بالله
* ذم الدنيا
* ذم الكذب
* ذم المسكر
* قضاء الحوائج
* مجابو الدعوة
* مداراة الناس
* مكائد الشيطان
* مكارم الأخلاق
* من عاش بعد الموت
* الاحکام فی القبور
* الأولياء

## علمی مقام
ابن ابی الدنیا شہزادگانِ خلفائے عباسیہ کے اَتالیق رہے۔ خلیفہ معتضد باللہ کی تربیت بھی انھی کی اَتالیقی میں ہوئی۔ حافظ ذہبی نے ’’تذکرۃ الحفاظ‘‘ میں ان کا ترجمہ ان لفظوں میں شروع کیا ہے : اِبْنُ أَبِي الدُّنْیَا اَلْمُحَدِّثُ الْعَالِمُ الصَّدُوْقُ۔ اورحافظ جمال الدین مزّی کے ’’تہذیب الکمال‘‘ میں یہ الفاظ ہیں : أَبُوْ بَکْرِ بْنُ أَبِي الدُّنْیَا الْبَغْدَادِيُّ الْحَافِظُ صَاحِبُ التَّصَانِیْفِ الْمَشْہُوْرَۃِ وَمُؤَدِّبُ أَوْلَادِ الْخُلَفَائِ۔ ابنِ ابی حاتم کا بیان ہے کہ میں نے اپنے والد کی معیت میں ان سے حدیثیں لکھی ہیں اور والد نے ان کو صدوق کہا ہے۔
## وفات
ابن ابی الدنیا نے 281ھ بمطابق 894ء کو بغداد میں وفات پائی۔

## حوالہ جات

زمرہ:823ء کی پیدائشیں
زمرہ:894ء کی وفیات
زمرہ:بغداد کی شخصیات
زمرہ:قلیل درون ویکی روابط کے حامل تمام مضامین
زمرہ:محدثین
زمرہ:نویں صدی کی عباسی شخصیات
زمرہ:ویکی ڈیٹا سے مختلف مختصر وضاحت
زمرہ:208ھ کی پیدائشیں
زمرہ:281ھ کی وفیات
زمرہ:راوی ثقہ
زمرہ:حنابلہ
زمرہ:حنبلی علماء
زمرہ:حنبلی فقہا
زمرہ:مسلمان مورخین
زمرہ:عراق کے محدثین
زمرہ:کتب اہل سنت
زمرہ:شافعیہ
زمرہ:کتب حدیث
زمرہ:نویں صدی کے مؤرخین